ચૂંટણી પંચ દ્વારા જાહેર કરાયેલા ચૂંટણી કાર્યક્રમ મુજબ આવતીકાલ તા. ૧૦ નવેમ્બરના બપોરના ત્રણ વાગ્યા સુધી ઉમેદવારો પોતાની ઉમેદવારી પરત ખેંચી શકશે. એટલે કે બીજા અર્થમાં આવતીકાલે સાંજે અમદાવાદ મનપા સહિતની છ મનપાની ચૂંટણી માટેનું અંતિમ ચિત્ર સ્પષ્ટ થઇ જશે. આવતીકાલ સાંજ સુધીમાં તમામ મનપામાં વોર્ડ દીઠ ભાજપ, કોંગ્રેસ, એનસીપી સહિતના રાજ્ય ચૂંટણી પંચમાં માન્ય, અમાન્ય રાજકીય પક્ષોના ઉમેદવાર, અપક્ષ ઉમેદવાર નિશ્ચિત થઇ જશે તેના આધારે ચૂંટણીપંચ જે તે ઉમેદવારને અનુક્રમ નંબર અને ચૂંટણી પ્રતીક ફાળવશે.